EL
C 64/32
Επίσημη Εφημερίδα της Ευρωπαϊκής Ένωσης
21.2.2023
(13)
Η Λετονία κοινοποίησε αλλαγές στον εθνικό της πίνακα κατανομής, με επιστολή της με ημερομηνία 1 Δεκεμβρίου 2022.
Διορθώσεις στο ισοζύγιο θερμότητας οδήγησαν σε αύξηση του ιστορικού επιπέδου δραστηριότητας της υποεγκατάστασης τηλεθέρμανσης στην εγκατάσταση LV-206234.
(14)
Οι Κάτω Χώρες κοινοποίησαν αλλαγές στον εθνικό τους πίνακα κατανομής, με επιστολές τους με ημερομηνίες 8 Μαρτίου 2022, 23 Μαρτίου 2022, 16 Ιουνίου 2022, 14 Οκτωβρίου 2022 και 24 Οκτωβρίου 2022.
Πηγή θερμότητας αντιμετωπίστηκε εσφαλμένα ως επιλέξιμη θερμότητα στο πλαίσιο της υποεγκατάστασης θερμότητας στην εγκατάσταση NL-366.
Επιπλέον, καμία δηλωμένη θερμότητα δεν αποδόθηκε στην υποεγκατάσταση υδρογόνου της εγκατάστασης NL-366.
Διορθώθηκαν και τα δύο θέματα.
Διορθώθηκε το ιστορικό επίπεδο δραστηριότητας για την υποεγκατάσταση θερμότητας με διαρροή άνθρακα της εγκατάστασης NL-54.
Διορθώθηκε το ιστορικό επίπεδο δραστηριότητας για την υποεγκατάσταση εκπομπών διεργασίας της εγκατάστασης NL-110.
Διορθώθηκαν σφάλματα στην κατανάλωση ηλεκτρικής ενέργειας και στον συντελεστή ανταλλαγής ηλεκτρικής ενέργειας για την υποεγκατάσταση στυρολίου της εγκατάστασης NL-205924.
Διορθώθηκαν το ισοζύγιο απαερίων και το ισοζύγιο θερμότητας στην εγκατάσταση NL-205924.
Διορθώθηκαν ανακολουθίες στα όρια και στους υπολογισμούς όσον αφορά την υποεγκατάσταση εκπομπών διεργασίας της εγκατάστασης NL-205926.
(15)
Η Ρουμανία κοινοποίησε αλλαγές στον εθνικό της πίνακα κατανομής, με επιστολή της με ημερομηνία 14 Νοεμβρίου 2022.
Διορθώσεις στο ισοζύγιο θερμότητας οδήγησαν σε μείωση του ιστορικού επιπέδου δραστηριότητας της υποεγκατάστασης τηλεθέρμανσης στην εγκατάσταση RO-207234.
(16)
Η Σουηδία κοινοποίησε διορθώσεις στον εθνικό της πίνακα κατανομής, με επιστολή της με ημερομηνία 1 Δεκεμβρίου 2022.
Μειώθηκε το ιστορικό επίπεδο δραστηριότητας της υποεγκατάστασης χαρτιού εκλεκτής ποιότητας χωρίς επίχριση στην εγκατάσταση SE-471.
Τα παλαιότερα δεδομένα συμπεριλάμβαναν μη πωληθέντα προϊόντα που επανεισέρχονταν στη διεργασία.
Το μέρος αυτό αφαιρέθηκε από το ιστορικό επίπεδο δραστηριότητας.
Μειώθηκε το ιστορικό επίπεδο δραστηριότητας για τις υποεγκαταστάσεις χαρτονιού χωρίς επίχριση και επιχρισμένου χαρτονιού της εγκατάστασης SE-475.
Τα παλαιότερα δεδομένα συμπεριλάμβαναν μη πωληθέντα προϊόντα που επανεισέρχονταν στη διεργασία.
Το μέρος αυτό αφαιρέθηκε από το ιστορικό επίπεδο δραστηριότητας.
(17)
Οι κοινοποιηθέντες εθνικοί πίνακες κατανομής είναι σύμφωνοι με την οδηγία 2003/87/ΕΚ και τον κατ’ εξουσιοδότηση κανονισμό (ΕΕ) 2019/331 της Επιτροπής και την απόφαση (ΕΕ) 2021/355 της Επιτροπής,
ΑΠΟΦΑΣΙΖΕΙ:
Άρθρο μόνο Ο κεντρικός διαχειριστής του ημερολογίου συναλλαγών της Ευρωπαϊκής Ένωσης καλείται να καταχωρίσει στο ημερολόγιο συναλλαγών της Ευρωπαϊκής Ένωσης τους διορθωμένους εθνικούς πίνακες κατανομής της Τσεχίας, της Δανίας, της Γερμανίας, της Ιρλανδίας, της Ισπανίας, της Γαλλίας, της Ιταλίας, της Λετονίας, της Ουγγαρίας, των Κάτω Χωρών, της Ρουμανίας και της Σουηδίας, με τις τελικές ετήσιες ποσότητες για τη μεταβατική δωρεάν κατανομή δικαιωμάτων εκπομπής για την περίοδο από το 2021 έως το 2025, όπως ορίζεται στο παράρτημα.
Βρυξέλλες, 21ης Δεκεμβρίου 2022.
Για την Επιτροπή Frans TIMMERMANS Εκτελεστικός Αντιπρόεδρος